kalixlouiis/myanmar-wikipedia-corpus huggingface dataset:
မတ္ထလုင်္ဂံ = ဦးဏှောက် = ၅၃ ရုပ်တရား (၅၃) မျိုး၏ ဖွဲ့စည်းပုံ ဆံပင်စသည့် ကောဋ္ဌာသများ၌ ရုပ်တရား (၅၃) မျိုးဟူသည်မှာ - ကာယဒသကကလာပ် = ၁၀ ဘာဝဒသကကလာပ် = ၁၀ ဇီဝိတနဝကကလာပ် = ၉ စိတ္တဇအဋ္ဌကလာပ် = ၈ ဥတုဇအဋ္ဌကလာပ် = ၈ အာဟာရဇအဋ္ဌကလာပ် = ၈ အားလုံးပေါင်း = ၅၃ သို့သော် အစာသစ်၊ အစာဟောင်းတို့၌ ဥတုဇအဋ္ဌကလာပ် (၈) တစ်မျိုးသာ ရှိသည်။
ကောဋ္ဌာသအချို့၏ သဘာဝထူးခြားချက် ကိလောမကံ (အမြှေး): ဖုံးလွှမ်းသော အမြှေး (နှလုံး၊ ကျောက်ကပ်ကို ဖုံးလွှမ်းသည်) နှင့် မဖုံးလွှမ်းသော အမြှေး (အရေထူနှင့် အသားကို ကပ်စေသော ကော်သဘော) ဟူ၍ နှစ်မျိုး ရှိပြီး၊ နှစ်မျိုးလုံး၌ ရုပ် (၅၃) မျိုးစီ ပါဝင်သည် (ဝိသုဒ္ဓိ၊ ၂၊ ၂၄၈-၂၄၉)။
အန္တဂုဏံ (အူသိမ်): အူခွေ (၂၁) ခု၏ အကြား၌ လျှောမကျအောင် ချုပ်စပ်ထားသော အူချည်ကြိုးဖြစ်ပြီး၊ အစာသွားလမ်းမဟုတ်၊ အူမ၏ တစ်လျှောက်လုံးကို သိမ်းကျုံးသည် (ဝိသုဒ္ဓိ၊ ၁၊ ၂၄၉-၂၅၀)။
ကောဋ္ဌာသတို့၌ ရှုပုံ စနစ်များ ဤပထဝီကောဋ္ဌာသ (၂၀) ကို ဓာတ်ကမ္မဋ္ဌာန်းဖြင့် ရှုရန် သမာဓိ (ဥပစာရ သို့မဟုတ် အပ္ပနာ) ကို ဖြစ်စေပြီး၊ အောက်ပါအတိုင်း ရှုပွားရမည်။
ဆံပင် ရှုနည်း: ဆံပင်ကို အသားအတွင်းသို့ စိုက်ဝင်နေသော အပိုင်းကို ဦးစွာ ဉာဏ်ဖြင့် မြင်အောင် စိုက်ရှု၍၊ ဓာတ်ကြီး (၄)ပါး ဆိုက်ရှုပါ။
အသားမှ လွတ်နေသော အပိုင်းတွင် ကာယဒသကကလာပ် မတည်ရှိသဖြင့် ဤနည်းကို အဓိကထားရမည်။
ရုပ်ကလာပ်အမှုန်များ ဖြစ်လာသောအခါ၊ ရုပ် (၅၃) မျိုးကို ဉာဏ်ဖြင့် ခွဲခြားသိမ်းဆည်းပါ။
အကယ်၍ ဓာတ်ကြီး (၄)ပါးကို ရှုရာ၌ ရုပ်ကလာပ်မဖြစ်ဘဲ အတုံးအခဲသာ တွေ့ပါက၊ အာကာသဓာတ်ကို လင်းရောင်ခြည်ဖြင့် ဆက်ရှု၍ ကလာပ်အမှုန်များကို မြင်အောင် ဆက်လုပ်ပါ။
မွေးညင်းကိုလည်း ဤနည်းအတိုင်း ရှုပါ။
ခြေသည်း လက်သည်း ရှုနည်း: အသားနှင့် ဆက်စပ်၊ အသားထဲဝင်နေသော အပိုင်းကို ဦးစွာ ရှု၍ ဓာတ်ကြီး (၄)ပါးကို မြင်အောင် ခွဲထုတ်ပါ။
အသားမှ လွတ်နေသော အပိုင်းတွင် ကာယဒသကကလာပ် ရှာရခက်သဖြင့် ဤအပိုင်းကို အဓိကထားရမည်။
ကျန်ကောဋ္ဌာသ ရှုနည်း: ရှုလိုသော ကောဋ္ဌာသ (ဥပမာ- အရိုး၊ နှလုံး) ကို ဉာဏ်ရောင်ဖြင့် မြင်အောင် ကြည့်၍၊ ထိုကောဋ္ဌာသကို ရှာတွေ့ပြီးမှ ဓာတ်ကြီး (၄)ပါးကို ခွဲထုတ်ရှုပါ။
ရုပ်ကလာပ်အမှုန်များ တွေ့သောအခါ၊ ရုပ် (၅၃) မျိုး (သို့မဟုတ် အစာသစ်၊ အစာဟောင်းတွင် ၈ မျိုး) ကို ဉာဏ်ဖြင့် ပိုင်းခြားသိမ်းဆည်းပါ။
မဟာဘူတ ၄ခုဟူသော အခြင်းအရာ ၄မျိုး၌ တမျိုးအပါဝင် ဖြစ်သော အာပေါ ဆိုသည်မှာ (မြေဖြစ်စေ၊ သတ္တုဖြစ်စေ၊ ရေဖြစ်စေ၊ ဆီဖြစ်စေ၊ လေဖြစ်စေ) အရာဝတ္ထုတခုခု၏ မည်မျှ အစိုင်အခဲအဖြစ် စုဖွဲ့ခြင်း၊ မည်မျှ အရည်အဖြစ် စီးပြောင်းခြင်းလယ်တီဒီပနီပေါင်းချုပ် ဟူသော သဘောသရုပ်ကို ဆိုလိုသည်။
သဘောရေးရာခွဲစိတ်နားလည်မှု အားနည်းခြင်းကြောင့် အာပေါကို ရေဓာတ် (သို့မဟုတ် အရည်ဓာတ်) ဟု ဘာသာပြန်လွဲမှားမှုတို့ ဖြစ်တတ်သည်။
စင်စစ်အားဖြင့်နားလည်နိုင်ရန် ရေဒြပ်ပေါင်းတမျိုးတည်းကို ဤသို့ စဉ်းစားနိုင်သည်။
ရေဒြပ်သားတို့၏ အပူချိန်ကို လုံလောက်စွာ နှိမ့်ထားလျှင် ၎င်းက ရေခဲဟူသော အစိုင်အခဲအဖြစ် ရှိနေမည်၊ ထိုမှတဖန် အပူပေးလိုက်လျှင် အရည်ပျော်သွားမည်။
ဤအခြင်းအရာမှာ ၎င်းဒြပ်သားစိုင်၏ အာပေါ (ယိုစီးနိုင်မှု သဘောသရုပ်အားအင်) က တိုးပွားသွားခြင်း ဖြစ်သည်။
ထို့ထက် အပူမြင့်တက်၍ ရေငွေ့ပျံသွားလျှင် ၎င်းဒြပ်သားစိုင်၏ အာပေါ (ယိုစီးနိုင်မှု သဘောသရုပ်အားအင်) က ထပ်မံ တိုးကဲသွားခြင်း ဖြစ်မည်။
ထို့အတူပင် အရည်ဖြစ်သည်ချင်း တူသော်လည်း ရေက ပျားရည်ထက် စေးသွက်သည်၊ ယိုစီးမှု ကဲသည်။
ထို့ကြောင့် ရေ၏ အာပေါက ပျားရည်၏ အာပေါထက် ပမာဏ ပိုကဲသည်ဟု ဆိုထိုက်သည်။
ထို့အတူပင် အစိုင်အခဲဖြစ်သည်ချင်း တူသော်လည်း သဲက သစ်သားထက် ပြန့်ကျဲသည်၊ ယိုစီးမှု ကဲသည်။
ထို့ကြောင့် သဲ၏ အာပေါက သစ်သား၏ အာပေါထက် မပါဏ ပိုကဲသည်ဟု ဆိုထိုက်သည်။
အာပေါဟူသည်မှာ ရေပါဝင်မှု၊ စိုထိုင်းမှု မဟုတ်ဘဲ ထိုသို့ ယိုစေးပျံ့လွင့်မှု သဘောသရုပ်ကို ဆိုလိုရင်း ဖြစ်သည်။
ဆက်စပ် ကြည့်ရှုဖွယ် အာပေါဓာတ် ပထဝီ ဝါယော တေဇော အကိုးအကား ကဏ္ဍ:ဗုဒ္ဓဘာသာ အတွေးအခေါ်။
ဦးသောင်းနိုင်(၁၉၆၄ ဖွား)သည် မြန်မာလူမျိုးတရားသူကြီး တစ်ဦးဖြစ်သည်။
သူသည် တပ်မတော် တွဲဖက်စစ်ဥပဒေချုပ် အဖြစ်မှ အငြိမ်းစားယူကာ ပြည်ထောင်စုတရားလွှတ်တော်ချုပ် တရားသူကြီး ဖြစ်လာသူဖြစ်သည်။
ပညာရေး တရားသူကြီးဦးသောင်းနိုင် သည် ၁၉၈၅ ခုနှစ်တွင် ရန်ကုန် ဝိဇ္ဇာနှင့် သိပ္ပံ တက္ကသိုလ်မှ ဥပဒေဘွဲ့ (LL.B) ကို ရရှိခဲ့သည်။
၂၀၀၇ ခုနှစ်တွင် Transnational Law and Business University (TLBU) (South Korea) မှ မဟာဥပဒေဘွဲ့ (LL.M) ကို ရရှိခဲ့သည်။
တပ်မတော်သားဘဝ သူသည် တပ်မတော်စစ်ဥပဒေချုပ်ရုံး တွင် တွဲဖက်စစ်ဥပဒေချုပ် ရာထူးအထိ (၃၄) နှစ်ကျော် တာဝန်ထမ်းဆောင်ခဲ့သည်။
၂၀၂၂ ခုနှစ် မတ်လတွင် တပ်မတော်မှ ဗိုလ်ချုပ်အဆင့်ဖြင့် အငြိမ်းစားယူကာ အရပ်ဘက် တရားရေးဌာနသို့ ကူးပြောင်းလာသည်။
ထင်ရှားမှု ၂၀၁၇ ခုနှစ် ကဖြစ်ပွားခဲ့သော ရခိုင်ပြည်နယ်၊ မောင်တောမြို့နယ် အင်းဒင်ရွာ လူသတ်မှု အပါအဝင် ဘူးသီးတောင်မြို့နယ် ဂူတာပြင်ရွာတွင် အစုလိုက်အပြုံလိုက် မြှုပ်နှံထားသည့် ရုပ်အလောင်းများကိစ္စ နှင့် စပ်လျဉ်းပြီး တပ်မတော်ဘက်က စစ်ခုံရုံးဖွဲ့ပြီး ဆောင်ရွက်ခဲ့မှုတွင် ၎င်းသည် တွဲဖက်စစ်ဥပဒေချုပ်အနေဖြင့် အရေးပါသည့် ကဏ္ဍမှ ပါဝင်ခဲ့သည်။
ယင်းအပြင် ICJ အပြည်ပြည်ဆိုင်ရာ နိုင်ငံတကာခုံရုံး တွင် မြန်မာ့အရေး ကြားနာစစ်ဆေးမှုကိစ္စရပ် နှင့် စပ်လျဉ်း၍လည်း တပ်မတော်ဘက်မှ လိုက်ပါဆောင်ရွက်ခဲ့သူလည်းဖြစ်သည်။
တရားလွှတ်တော်တရားသူကြီးဘဝ ဦးသောင်းနိုင်ကို နိုင်ငံတော်စီမံအုပ်ချုပ်ရေးကောင်စီ က ၂၀၂၂ ခုနှစ်၊ မတ်လ (၁၄) ရက်နေ့တွင် ပြည်ထောင်စုတရားလွှတ်တော်ချုပ် တရားသူကြီးအဖြစ် ခန့်အပ်ခဲ့သည်။
ထင်ရှားမှု ဗိုလ်ချုပ် အောင်ဆန်း၏ ဇနီးဖြစ်သူ ဒေါ် ခင်ကြည် အမည်ပေါက် ခြံအမှတ် (၅၄) ခြံနှင့်အိမ် အမွေဆိုင်မှုနှင့် ပတ်သက်ပြီး ဦးအောင်ဆန်းဦး၏ အထူးအယူခံတင်ပြတောင်းဆိုချက်အတိုင်း ခွင့်ပြုခဲ့သည့် အထူးအယူခံခုံရုံး တရားသူကြီး(၅) ဦးထဲ ၎င်းလည်း ပါဝင်ခဲ့သည်။
မိသားစုဘဝ ဦးသောင်းနိုင်သည် အိမ်ထောင်ရှင် တစ်ဦးဖြစ်သည်။
ကမ္ဘာ့သမုဒ္ဒရာနေ့သည် နှစ်စဉ် ဇွန်လ ၈ ရက်နေ့တွင် ကျင်းပလေ့ရှိသော အပြည်ပြည်ဆိုင်ရာနေ့တစ်နေ့ဖြစ်သည်။
ဤအယူအဆကို ၁၉၉၂ ခုနှစ်တွင် ကနေဒါနိုင်ငံ သမုဒ္ဒရာဖွံ့ဖြိုးတိုးတက်ရေး နိုင်ငံတကာဗဟိုဌာနနင့် ကနေဒါနိုင်ငံ သမုဒ္ဒရာဆိုင်ရာ အင်စတီကျူတို့မှ ဘရာဇီးနိုင်ငံ၊ ရီယိုဒီဂျနေးရိုးမြို့တွင် ကျင်းပသော ကုလသမဂ္ဂ၏ သဘာဝပတ်ဝန်းကျင်နှင့် ဖွံ့ဖြိုးတိုးတက်မှုဆိုင်ရာ အစည်းအဝေးတွင် အဆိုပြုခဲ့ခြင်းဖြစ်သည်။
ကမ္ဘာသမုဒ္ဒရာနေ့ကို ကမ္ဘာလုံးဆိုင်ရာ ညှိနှိုင်းဆောင်ရွက်မှုအဖြစ် သမုဒ္ဒရာဆိုင်ရာ ပရော့ဂျက်များအား ၂၀၀၂ ခုနှစ်မှ စတင်ခဲ့သည်။
"ကမ္ဘာ့သမုဒ္ဒရာနေ့"ကို ကုလသမဂ္ဂမှ တရားဝင်အသိအမှတ်ပြုသည်မှာ ၂၀၀၈ ခုနှစ်မှ ဖြစ်သည်။
ဒီအပြည်ပြည်ဆိုင်ရာနေ့သည် ကမ္ဘာလုံးဆိုင်ရာ စဉ်ဆက်မပြတ်ဖွံ့ဖြိုးတိုးတက်ရေးပန်းတိုင်များအား အကောင်အထည်ဖော်ရာ၌ ပံ့ပိုးပေးပြီး သမုဒ္ဒရာကြီးအား ကာကွယ်စောင့်ရှောက်ရေးနှင့် ၎င်း၏ အရင်းအမြစ်များအား ရေရှည်တည့်တံ့နိုင်စေရေး စီမံခန့်ခွဲမှုတို့ကို အများပြည်သူများ စိတ်ပါဝင်စားလာစေရန် မြှင့်တင်ပေးသည်။
ကမ္ဘာသမုဒ္ဒရာများနေ့ကို ကုလသမဂ္ဂအဖွဲ့ဝင်နိုင်ငံများအားလုံး ကျင်းပကြပြီး ၎င်းတို့အထဲတွင် ဩစတေးလျ၊ ဘရာဇီး၊ ကနေဒါ၊ အိန္ဒိယ၊ ဂျပန်နှင့် အမေရိကန်နိုင်ငံတို့ ပါဝင်သည်။
သမိုင်း ၁၉၈၇-၁၉၉၂ ဘရော့လန်းကော်မရှင် (သဘာဝပတ်ဝန်းကျင်နှင့် ဖွံ့ဖြိုးတိုးတက်မှုဆိုင်ရာ ကမ္ဘာ့ကော်မရှင်ဟုလည်း လူသိများ)သည် ၁၉၈၇ ခုနှစ်၌ တင်သွင်းခဲ့သော ဘရော့လန်းအစီရင်ခံစာ၌ သမုဒ္ဒရာကဏ္ဍသည် အခြားသောကဏ္ဍများနှင့် နှိုင်းယှဉ်လျှင် အသံကျယ်လောင်မှု လျော့နေသည်ဟု မှတ်ချက်ပြုခဲ့သည်။
၁၉၉၂ ခုနှစ် တွင် ကျင်းပခဲ့သော ပထမဆုံးသော ကမ္ဘာ့သမုဒ္ဒရာနေ့၌ သမုဒ္ဒရာများနှင့်ပတ်သက်သော အကြောင်းအရာများကို အစိုးရအချင်းချင်း၌ဖြစ်စေ အန်ဂျီအိုအဖွဲ့အစည်းများကြား၌ဖြစ်စေ ဘေးရောက်နေသည်မှ ဗဟိုမူဝါဒဆွေးနွေးမှုများဆီသို့ရောက်စေရန်နှင့် ကမ္ဘာ့တစ်ဝှမ်း သမုဒ္ဒရာနှင့် ကမ်းရိုးတန်းဒေသများ၏ အသံကျယ်လောင်လာစေရန်ဟု ရည်မှန်းချက်များ ချမှတ်ခဲ့သည်။
ကိုးကား ပြင်ပလင့်များ Official United Nations World Oceans Day Website Official United Nations World Oceans Day Website (2009–2017) World Ocean Day website The Ocean Project website ကဏ္ဍ:သမုဒ္ဒရာများ။
upright|သက်ရှိနွယ် မော်လီကျူးများအနက် ဖွဲ့စည်းပုံ အရိုးရှင်းဆုံးမှာ () ဟူသော မက်သိန်း ဖြစ်၏။
ဇီဝပြု ဒြပ်ပေါင်း (ခေါ်) သက်ရှိနွယ် ဒြပ်ပေါင်း (အင်္ဂလိပ်: organic compound) ဆိုသည်မှာ ကာဘွန်-ဟိုက်ဒြိုဂျင် အချိတ် သို့မဟုတ် ကာဘွန်-ကာဘွန် အချိတ် ပါဝင်လျက် သက်ရှိများကို အဓိကဖွဲ့စည်းသော ဒြပ်ပေါင်းများ ဖြစ်သည်။
(အချို့ကမူ ကာဘွန် ပါဝင်သမျှ ဒြပ်ပေါင်းတို့ကို သက်ရှိနွယ် ဒြပ်ပေါင်းဟု လိုက်ခေါ်ကြသည်။
သို့ဖြင့် ဒြပ်ပေါင်းတခုခုက သက်ရှိနွယ် ဖြစ်သလော၊ သက်မဲ့နွယ် ဖြစ်သလော ဟူသည်မှာ အချို့ပညာရှင်တို့ကြား၌ အငြင်းပွားဖွယ် ဖြစ်နေသည်။
) မော်လီကျူးဖြစ်ပေါ်အောင် အက်တမ်ချင်း ချိတ်ဆက်ရာတွင် ကာဘွန်အက်တမ်၏ အခြားအက်တမ်များနှင့် ပုံစံအမျိုးမျိုး ချိတ်ဆက်နိုင်မှုကြောင့် သက်ရှိနွယ်ဒြပ်ပေါင်း အမျိုးအစား များပြားလှစွာ တည်ရှိနိုင်ခြင်း ဖြစ်သည်။
အကိုးကား ကဏ္ဍ:အော်ဂဲနစ် ဓာတုဗေဒ။
260px|thumb|အလှကြည့်ရန် ရည်ရွယ်ချက်ဖြင့် ဖန်တီးထားသော မိုနာလီဆာ ပန်ချီကား အခြား၂ မျိုး ဖြစ်သည့် အလှဆင်အနုပညာ၊ အသုံးချ အနုပညာ တို့နှင့် ကွဲပြားလျက်သော သုခုမအနုပညာ () ဆိုသည်မှာ ရလဒ်လက်ရာတို့ကို ကြည့်ရှုခံစားမှုအတွက်သာ အဓိက သီးသန့် ရည်ရွယ်သော အနုပညာဖန်တီးမှုများကို ဆိုလိုသည်။
"ပန်းချီ၊ ပန်းပုစသည်တို့ ကဲ့သို့ စဉ်းစားကြည့်ရှု ခံစားနည်းကို သိသူတို့ကသာ အလှခံစားဖွယ်ရာသော အရှုခံ အနုပညာ (:en:Visual Art) တို့ကို" ခေါ်သည် ဟု အချို့က အဓိပ္ပာယ် ဖွင့်ဆိုသည်။
သမိုင်းတလျောက် အဓိက သုခုမအနုပညာငါးရပ်မှာ ပန်းချီ၊ ပန်းပု၊ ဗိသုကာ၊ ဂီတနှင့် ကဗျာလင်္ကာတို့ ဖြစ်သည်။
အခြားသော သုခုမုအနုပညာရပ်ခွဲတို့တွင် ရှေးအကျဆုံးနှင့် ကမ္ဘာတစ်ဝန်းတွင် တည်ရှိသော အကပညာနှင့် ဇာတ်သဘင် ကဲ့သို့သော တင်ဆက်ပြသသော အနုပညာများ ပါဝင်သည်။
ကိုးကား ကဏ္ဍ:အနုပညာ ကဏ္ဍ:အနုသုခုမဒဿန။
thumb|ပန်းကန်လုံးဟူသော အသုံးအဆောင်ပစ္စည်း၌ အလှမံ အနုပညာဖြင့် အဆင်တန်ဆာ မွမ်းမံထားပုံ သုခုမအနုပညာ၊ အသုံးချ အနုပညာ တို့နှင့် ကွဲပြားလျက်သော အလှဆင်ခြင်း အနုပညာ () ဆိုသည်မှာ အသုံးအဆောင် ပစ္စည်း၊ ကိရိယာတို့၌ အဆင်တန်ဆာ တပ်ဆင်မွမ်းမံသည့် အတတ် ဖြစ်သည်။
အသုံးလည်းဝင်၍ အမြင်လည်းလှသော အသုံးအဆောင်များကို ပြုလုပ်ခြင်း ဖြစ်သည်။
အဆောင်အဦးများ၏ အတွင်းပိုင်း ပစ္စည်းများ၊ အိမ်တွင်းအလှဆင်ဒီဇိုင်းများ စသည်တို့ ပါဝင်သည်။
ကြွေထည်၊ သတ္တုထည်၊ ပရိဘောဂ၊ ကျောက်မျက်ရတနာ၊ ဖက်ရှင်နှင့် အထည်အလိပ်အနုပညာ၊ ဖန်ထည်စသည်တို့သည် အလှဆင်အနုပညာ၏ အဓိကအုပ်စုများ ဖြစ်သည်။
ကိုးကား * ကဏ္ဍ:စက္ခုအာရုံ အနုပညာပုံစံများ ကဏ္ဍ:အနုပညာ မီဒီယာ ကဏ္ဍ:ဒီဇိုင်း။
အခြား၂မျိုး ဖြစ်သည့် သုခုမအနုပညာ၊ အလှဆင် အနုပညာ တို့နှင့် ကွဲပြားလျက်သော အသုံးချ အနုပညာ () ဆိုသည်မှာ အသုံးပြုမှု အဆင်ပြေအောင် နည်းပညာရှုထောင့်မှလည်း ရည်ရွယ်စီစဉ်လျက် အမြင်အားဖြင့်လည်း တမျိုးတဖုံ တင့်တယ်သော အသုံးအဆောင်များကို ဖန်တီးခြင်းအတတ် ဖြစ်သည်။
"Applied art" in The Oxford Dictionary of Art. Online edition. Oxford University Press, 2004. www.oxfordreference.com. Retrieved 23 November 2013. အလှမံ အနုပညာကဲ့သို့ ရှုပ်ထွေးသော အဆင်တန်ဆာများထက် အသုံးဝင်မှုကို တိုးပွားစေလျက် အမြင်တွင် ရိုးရှင်းလှပသော ထုတ်ကုန်များ ဖြစ်အောင် အခုခေတ် ထုတ်လုပ်သူ အများစုက ဒီဇိုင်းရေးဆွဲ ဖန်တီးလာကြသည်။
အသုံးချ အနုပညာ ဥပမာ အချို့မှာ ဗိသုကာ – သုခုမအနုပညာတွင်လည်း ထည့်သွင်းရေတွက်သည်။
ပန်းပု – သုခုမအနုပညာတွင်လည်း ထည့်သွင်းရေတွက်သည်။
လက်မှုအနုပညာ – သုခုမအနုပညာတွင်လည်း ထည့်သွင်းရေတွက်သည်။
ကြွေထည် စက်ပစ္စည်းဒီဇိုင်း ဖက်ရှင်ဒီဇိုင်း လက်ရေးလှ အိမ်တွင်းအလှဆင် ဂရပ်ဖစ်ဒီဇိုင်း ကိုးကား ကဏ္ဍ:အလှဆင်ခြင်း အနုပညာများ ကဏ္ဍ:ဒီဇိုင်း ကဏ္ဍ:လက်မှုပညာများ။
ကြယ်ကြွင်း (အင်္ဂလိပ်: stellar remnant) ဆိုသည်မှာ အပြင်လွှာများ လွင့်စဉ်ကွာထွက်ပြီးနောက် ကြယ်ပွကြီး၏ ကြွင်းကျန်ရစ်သော အတွင်းပိုင်း ဒြပ်ထု ဖြစ်သည်။
ဒြပ်ပမာဏ နေထက် လျော့နည်းသော ကြယ်များမှသည် နေဒြပ်၏ ၈ ဆခန့်ရှိသော ကြယ်များအထိတို့၏ ကြယ်ကြွင်းမှာ ကြယ်ဖြူပု၊ ဒြပ်ပမာဏ နေ၏ ၈ ဆမှ ၂၅ ဆ ခန့်အထိ ရှိသော ကြယ်တို့၏ ကြယ်ကြွင်းမှာ နျူထရွန်ကြယ်၊ ဒြပ်ပမာဏ နေ၏ ၂၅ဆ အထက် ရှိသော ကြယ်တို့၏ ကြယ်ကြွင်းမှာ တွင်းနက်အဖြစ်အပြောကျယ် Universe အသီးသီး ကျန်ရစ်ပေမည်။
အကိုးအကား ကဏ္ဍ:ကြယ်အမျိုးအစားများ။
ဒေါ်မြအေး သည် တရားသူကြီးတစ်ဦးဖြစ်သည်။
လက်ရှိတွင် ရခိုင်ပြည်နယ်တရားလွှတ်တော် ၏ တတိယမြောက်တရားသူကြီးချုပ်တာဝန်ကို ထမ်းဆောင်နေသည်။
ထိုတာဝန်မတိုင်ခင်က တရားရေးဌာနတွင် ပြည်နယ်တရားရေးဦးစီးမှူးအဖြစ် နောက်ဆုံးတာဝန်ထမ်းဆောင်ခဲ့သည်။
ဝန်ထမ်းဘဝ သူမသည် တရားရေးဌာနတွင် နှစ်ပေါင်း၃၀ကျော် တာဝန်ထမ်းဆောင်ခဲ့သည်။
တရားလွှတ်တော်တရားသူကြီးဘဝ သူမကို နိုင်ငံတော်စီမံအုပ်ချုပ်ရေးကောင်စီက ရခိုင်ပြည်နယ်တရားရေးဦးစီးမှူးအဖြစ်မှ အငြိမ်းစားပေးပြီး တရားလွှတ်တော်တရားသူကြီးအဖြစ် ၂၀၂၃ မေလ ၇ရက်တွင် ခန့်အပ်သည်။
ထိုတာဝန်ကို ၁လကျော်သာ ထမ်းဆောင်ရပြီးနောက် သူမကို ရခိုင်ပြည်နယ်တရားလွှတ်တော်တရားသူကြီးချုပ်အဖြစ် ရာထူးတိုးမြှင့်လိုက်၍ ပြည်နယ်တရားလွှတ်တော်၏ တတိယမြောက်တရားသူကြီးချုပ်ဖြစ်လာသည်။
နာရီလက်တံအတိုင်း၊ အပေါ်ဘယ်ဘက်မှ - ဒတ်ချ် ပုံမှန်နိုင်ငံကူးလက်မှတ်၊ နီပေါ သံတမန်နိုင်ငံကူးလက်မှတ်၊ တရုတ်နိုင်ငံဝန်ထမ်း နိုင်ငံကူးလက်မှတ်နှင့် ပိုလန် ပုံမှန်နိုင်ငံကူးလက်မှတ် နိုင်ငံကူးလက်မှတ် () ဆိုသည်မှာ အစိုးရက ထုတ်ဝေပေးထားသော တရားဝင် ခရီးသွားလာရေး စာရွက်စာတမ်းတစ်ခုဖြစ်ပြီး ကိုင်ဆောင်သူလူပုဂ္ဂိုလ်၏ အချက်အလက်များ ပါဝင်သည်။
နိုင်ငံကူးလက်မှတ်ကိုင်ဆောင်ထားသူသည် နိုင်ငံခြားတိုင်းပြည် တစ်ခုဆီမှ သို့မဟုတ် တစ်ခုဆီသို့ သွားရောက်ခွင့်ရှိသည်။
နိုင်ငံကူးလက်မှတ်သည် ကိုင်ဆောင်သူ လူပုဂ္ဂိုလ်၏ ကိုယ်ရေးအချက်အလက်နှင့် နိုင်ငံသားကို မှန်ကန်ကြောင်း ဖော်ပြပေးသည်။
နိုင်ငံကူးလက်မှတ်တစ်ခုတွင် ကိုင်ဆောင်သူ၏ အမည်အပြည့်အစုံ၊ ဓာတ်ပုံ၊ မွေးဖွားရာ နေရာနှင့် မွေးသက္ကရာဇ်၊ ထိုးမြဲလက်မှတ်နှင့် နိုင်ငံကူးလက်မှတ်၏ သက်တမ်းကုန်ဆုံးရက်တို့ ပါဝင်လေ့ရှိသည်။
နိုင်ငံကူးလက်မှတ်များကို နိုင်ငံအစိုးရနှင့် အချို့သော အစိုးရအဖွဲ့ငယ်တို့က ယင်းတို့၏ နယ်နိမိတ်အတွင်း နေထိုင်သော နိုင်ငံသားများကို နိုင်ငံကူးလက်မှတ်ထုတ်ပေးရန် အခွင့်အာဏာရှိသည်။
နိုင်ငံအများစုတွင် ကိုင်ဆောင်သူ၏ ဇီဝအချက်အလက်များပါဝင်သော မိုက်ခရိုချစ်ပ်ပြား ထည့်သွင်းထားသည့် ဇီဝအမှတ်အသား နိုင်ငံကူးလက်မှတ်များကို ထုတ်ပေးလျက်ရှိပြီး အတုအပပြုလုပ်ရန် ခက်ခဲစေသည်။
၂၀၁၉ ခုနှစ် ဇန်နဝါရီလအရ ဇီဝအမှတ်အသား နိုင်ငံကူးလက်မှတ်ကို အုပ်ချုပ်သူအဖွဲ့အစည်း ၁၅၀ ကျော်က ထုတ်ဝေပေးနေသည်။
thumb|Pဒူဘိုင်း အပြည်ပြည်ဆိုင်ရာ လေဆိပ်ရှိ နိုင်ငံကူးလက်မှတ် ထိန်းချုပ်ရာနေရာ ကိုးကား *။
စက်ခေါင်းသစ်တပ်ဆင်ထုတ်လုပ်ရေးစက်ရုံ (နေပြည်တော်) သည် ဒီဇယ်စက်ခေါင်းအသစ်များ နှင့် လေအိတ်လူစီးတွဲသစ်များ တည်ဆောက်နိုင်ရန် အတွက် မြန်မာ့ မီးရထား၊ စက်မှုနှင့်လျှပ်စစ်အင်ဂျင်နီယာဌာနမှ ဖွင့်လှစ်ထားသော စက်ရုံကြီး တစ်ခုဖြစ်သည်။
မြင်းကောင်ရေ ၂၀၀၀ အား ဒီဇယ်လျှပ်စစ်စက်ခေါင်းသစ်များ တပ်ဆင်ထုတ်လုပ် ရေးလုပ်ငန်းကို ၂၀၁၈ခုနှစ် ဧပြီလ ၄ရက်နေ့တွင် စတင်ဆောင်ရွက်ခဲ့ပြီး ၂၀၁၉ ခုနှစ်၊ ဧပြီလတွင် ဒီဇယ် လျှပ်စစ်စက်ခေါင်း (၁၀)ခေါင်း DF-2093 မှ DF-2102 ထိ ကို တပ်ဆင်ထုတ်လုပ်ခဲ့ပါသည်။
စက်ခေါင်းသစ်တပ်ဆင်ထုတ်လုပ်ရေးစက်ရုံ (နေပြည်တော်)သည် စက်ခေါင်းသစ် များ တပ်ဆင်ထုတ်လုပ်ခြင်းလုပ်ငန်းများ လုပ်ကိုင်သည့်အပြင် ဂျပန်နိုင်ငံမှ အကူအညီဖြင့် ဝယ်ယူခဲ့သည့် RBE (၃၂)စီးအားလည်း စက်ရုံတွင်းရှိ ဝန်ထမ်းများနှင့်ပင် ပြုပြင်ခြင်း လုပ်ငန်းများ၊ ပြုပြင်ခြင်းလုပ်ငန်းများကို ဆောင်ရွက်နိုင်ခဲ့ပါသည်။
ထို့နောက် စက်ခေါင်းပြုပြင်ခြင်းလုပ်ငန်းများ ဆောင်ရွက်ခဲ့ပြီး ယခုအခါ နိုင်ငံတော် ဘတ်ဂျက်ဖြင့် မြင်းကောင်ရေ ၁၂၀၀ အား ဒီဇယ်လျှပ်စစ်စက်ခေါင်းများ တပ်ဆင်ထုတ်လုပ်ခြင်း လုပ်ငန်း များ ဆက်လက် လုပ်ဆောင်လျက်ရှိပါသည်။
စက်ခေါင်းသစ်တပ်ဆင်ထုတ်လုပ်ရေးစက်ရုံ (နေပြည်တော်)၏ နောက်ခံသမိုင်း သမိုင်းကြောင်း ၂၀၀၉ ခုနှစ်၊ စက်တင်ဘာလတွင် China National Machinery Import & Export Corporation (CMC) အနေဖြင့် ရထားပို့ဆောင်ရေးဝန်ကြီးဌာန တာဝန်ရှိသူတို့ စတင်တွေ့ဆုံ ညှိနှိုင်းခဲ့ပြီး တရုတ်နိုင်ငံမှ ရရှိသော ဝယ်ယူသူ ဦးစားပေးချေးငွေ(Preferential Buyer Credit Loan) စီမံကိန်းများထဲတွင် စက်ရုံသစ်(၂)ရုံအား ထည့်သွင်းလျာထားခဲ့ရာ ၂၀၁၀ ခုနှစ်၊ ဇွန်လတွင် MoU လက်မှတ်ရေးထိုးခဲ့ပါသည်။
စက်ခေါင်းသစ်တပ်ဆင်ထုတ်လုပ်ရေးစက်ရုံ(နေပြည်တော်)သည် ၂၀၁၅ ခုနှစ်တွင် Myanmar Land & Development Co.,Ltd ကဆောက်လုပ်ခဲ့သည်။
တည်နေရာ စက်ရုံ၏ တည်နေရာမှာ နေပြည်တော်ကောင်စီနယ်မြေ၊ ပုဗ္ဗသီရိမြို့နယ် နေပြည်တော်ဘူတာကြီး၏ အရှေ့ မြောက်ဘက် ၁ ကီလိုမီတာခန့်တွင် တည်ရှိပြီး စက်ရုံ၏ ဧရိယာ အကျယ်အဝန်းမှာ ၁၇.၉ ဧကခန့် ရှိ၍ ပင်မစက်ရုံနှင့် အထောက် အကူပြု အဆောက်အဦ(၁၄)လုံး ပါရှိပြီး သံကူကွန်ကရစ် အမျိုးအစားဖြင့် အုတ်မြစ်ချ၍ Steel Stacture, Steel Sheet အမျိုးအစားဖြစ်သည်။
မီးရထား စက်ခေါင်းသစ် တပ်ဆင်ထုတ်လုပ်ရေးစက်ရုံ(နေပြည်တော်)မှ တစ်နှစ်လျှင် စက်ခေါင်း ၂၀ခေါင်း ထုတ်လုပ်နိုင်မည်။
ဆင်ဟွာသတင်းဌာန ဆက်စပ်ဖတ်ရှုရန် စက်ခေါင်းစက်ရုံ (အင်းစိန်) ဒီဇယ်စက်ခေါင်းစက်ရုံ (ရွာထောင်) ကိုးကား ကဏ္ဍ:မြန်မာနိုင်ငံ၏ ရထားပို့ဆောင်ရေး။
ကလော-သာစည် မီးရထားလမ်း သည် ၁၀၀၀ mm (3 ft 3 3⁄8 in) ဂေ့ချ်ရထားလမ်းဖြစ်ပြီး ရထားလမ်းဆုံမြို့ သာစည်ဘူတာမှ ကလောဘူတာအထိဖြစ်သည်။
ရှမ်းမြောက်ရထားလမ်း ပြီးလျှင် ဗြိတိသျှတို့ ဖောက်လုပ်ခဲ့သော ဒုတိယမြောက် ရှမ်းပြည်နယ် ရထားလမ်းဖြစ်သည်။
Railway lines in Eastern Myanmar သမိုင်းကြောင်း ဗြိတိသျှတို့၏ ပထမရည်ရွယ်ချက်မှာ သာစည်မှ တောင်ပေါ်မြို့ ကလောမြို့ကို ရထားလမ်းဖြင့် ချိတ်ဆက်ရန် ဖြစ်သည်။
သာစည်-ရွှေညောင်လမ်းကို ဖောက်လုပ်ရန်အတွက် အစိုးရမှ ၁၉၀၉ခုနှစ်တွင် ခွင့်ပြုပေးခဲ့ခြင်းဖြစ်သည်။
တည်ဆောက်ရေးလုပ်ငန်းများအတွက် မြန်မာနိုင်ငံ မီးရထားကုမ္ပဏီ သို့ငှားရမ်း လုပ်ကိုင်ခဲ့ခြင်းဖြစ်ကာ ဒေသခံရန်ပုံငွေဖြင့် ဖောက်လုပ်ခဲ့ခြင်းဖြစ်သည်။
သာစည်မှ တည်ဆောက်ရေးလုပ်ငန်းများကို ၁၉၁၂ခုနှစ်တွင် စတင်ခဲ့ပြီး ဖောက်လုပ်နေစဉ် ပထမကမ္ဘာစစ် ဖြစ်ပွားလာ၍ တူရကီ သုံ့ပန်းများကို တာဝန်ပေး အသုံးပြုခဲ့ကြသည်။
၁၉၁၄ ခုနှစ် ဒီဇင်ဘာလ ၁၅ ရက်နေ့တွင် ကလောမြို့သို့ ရောက်ရှိခဲ့သည်။
မန္တလေး-လာရှိုးလမ်းပိုင်း နည်းတူ တောင်ပေါ်လမ်းဖြစ်ကာ တောင်စောင်း ၊ တောင်စွယ် ၊ တောင်ခါးပန်းများကို ခဲရာခဲဆစ် ဖြတ်ထွင်၍ ဖောက်လုပ်ရခြင်းဖြစ်သဖြင့် ခရီးတွင်ကျယ်မှု မရှိလှသည့်အပြင် ကုန်ကျစရိတ်များ ကြီးမားလှပြီး စုစုပေါင်း ရူးပီငွေ ကျပ် ၁၅သန်းကျော် (တမိုင်လျှင် ရူးပီးငွေကျပ် ၂၁၀,၀၀၀) ကုန်ကျခဲ့သည်။
ထိုစဉ်က သာစည်မှ မိုင်၇၀ခန့်ရှိသော အောင်ပန်းသို့ ရထားလမ်းပြီးစီးသွားသော အခါ အစိုးရမှ ရထားများ ပြေးဆွဲခုတ်မောင်းရန်အတွက် မြန်မာနိုင်ငံ မီးရထားကုမ္ပဏီ သို့လွှဲပြောင်းပေးခဲ့သည်။
ထို့နောက် အောင်ပန်းမှ ၁၇မိုင်ရှိသော ဟဲဟိုးသို့ လည်းကောင်း ၊ ဟဲဟိုးမှ ၁၁မိုင်ရှိသော ရွှေညောင်သို့လည်းကောင်း ဆက်လက်ဖောက်လုပ်ခဲ့သည်။
ကလောမှ ရွေညောင်သို့ ၁၉၂၁ခုနှစ်တွင် ဆက်လက်ဖောက်လုပ်ခဲ့ကာ ၁၉၂၁ ခုနှစ် မေလ ၂ ရက်နေ့တွင် ရွှေညောင်သို့ရောက်ရှိခဲ့သည်။
နှစ်တရာပြည့် မီးရထား ၊ အကုန်အကျများခဲ့သော တောင်ပေါ်လမ်းများ ၊ စာ-၃၇,၃၈ ၊ ၁၉၇၇ ဘူတာများ (1) ကလောမြို့ ၃၆၉ (2) မြင်းဒိုက် ၃၆၁ (3) ဆင်တောင် ၃၅၇ ၁/၄ (4) ခွေးရပ် ၃၅၂ (5) ပထမလွန်းထိုး ၃၄၇ (6) လယ်ပြင် ၃၄၃ ၃/၄ (7) ရေပူ ၃၄၁ ၁/၂ (8) ပြည်ညောင် ၃၃၄ ၃/၄ (9) ယင်းမာပင် ၃၂၉ (10) ဘုရားငါးဆူ ၃၁၉ 1/4 Spur Line to the quarry (11) လှိုင်းတက် ၃၁၄ ၃/၄ (12) သာစည်မြို့ ၃၀၆ (ရထားလမ်းဆုံ) မန္တလေးနှင့် ပျဉ်းမနားသို့ ဓာတ်ပုံများ ကိုးကား ကဏ္ဍ:မြန်မာနိုင်ငံရှိ ရထားလမ်းများ။
ကလော-လွိုင်ကော် ရထားလမ်း သည် ၁၀၀၀ mm (3 ft 3 3⁄8 in) ဂေ့ချ်ရထားလမ်းဖြစ်ပြီး ကလောမြို့ မှ ကယားပြည်နယ်မြို့တော် လွိုင်ကော်မြို့အား ဆက်သွယ်ထားသော ရထားလမ်းဖြစ်သည်။
အောင်ပန်းဘူတာမှ ပင်လောင်းမြို့ နှင့် လွိုင်ကော်မြို့များသို့ ချိတ်ဆက် ဖောက်လုပ်ထားခြင်းဖြစ်ကာ ရထားလမ်းသည် ၁၀၂ မီတာ ရှည်လျားသည်။
ယင်းရထားလမ်း၏ ထူးခြားချက်မှာ ပြည်နယ်နှစ်ခုကို ဆက်စပ်ဖောက်လုပ်ထားခြင်းဖြစ်သောကြောင့် ထိုစဉ်က ရှမ်းနှင့်ကယားပြည်နယ်ပြည်ထောင်စုရထားလမ်းဟူ၍ အမည်ပေးခဲ့သည်။
ဘူတာကြီးများမှာ ကလောဘူတာ ၊ ပင်လောင်းဘူတာ နှင့် လွိုင်ကော်ဘူတာတို့ဖြစ်သည်။
Railway lines in Eastern Myanmar သမိုင်းကြောင်း အောင်ပန်း-ပင်လောင်းလမ်းပိုင်းသည် ရထားလမ်း၏ ပထမဆုံးလမ်းပိုင်းဖြစ်ကာ သာစည်-ရွှေညောင်လမ်းပိုင်းမှ အောင်ပန်းမြို့နှင့် ပင်လောင်းမြို့တို့ကို ချိတ်ဆက်ဖောက်လုပ်ထားသည်။
ရထားလမ်းပိုင်း အရှည် ၄၈.၅၈မိုင်၊ တံတား ၁၃၉စင်း၊ အများဆုံးကွေ့ဒီဂရီ ၁၇ဒီဂရီနှင့် အများဆုံးဆင်ခြေလျှော ၁:၂၅ ရှိကာ စုစုပေါင်း ကျပ် ၂၀၀.၁၅သန်း ကုန်ကျခဲ့သည်။
ထို့နောက် ဒုတိယလမ်းပိုင်းဖြစ်သော ပင်လောင်း - လွိုင်ကော်လမ်းပိုင်းသည် ရှမ်းပြည်နယ် တောင်ပိုင်း ပင်လောင်းမြို့မှ ကယားပြည်နယ် လွိုင်ကော်မြို့သို့ ဆက်သွယ်ဖောက်လုပ်ထားသော လမ်းပိုင်းဖြစ်ကာ ရထားလမ်းအရှည် ၅၄.၃၄မိုင်ရှိသည်။
စုစုပေါင်း ကုန်ကျငွေ ကျပ် ၄၀၀.၆၉သန်းကုန်ကျခဲ့သည်။
လမ်းပိုင်းအသီးသီး၏ တည်ဆောင်ရေးလုပ်ငန်းများကို ၁၉၉၁ခုနှစ် စက်တင်ဘာလ ၁ရက်နေ့တွင် စတင်ခဲ့ပြီး အောင်ပန်း - ပင်လောင်း လမ်းပိုင်းအား ၁၉၉၃ခုနှစ် ဇန်နဝါရီလ ၇ရက်နေ့တွင်လည်းကောင်း ၊ ပင်လောင်း - လွိုင်ကော်လမ်းပိုင်းအား ၁၉၉၃ခုနှစ် ဇန်နဝါရီလ ၂၇ရက်နေ့တွင်လည်းကောင်း ရထားပို့ဆောင်ရေးဝန်ကြီး ဦးဝင်စိန်မှ အသီးသီး ဖွင့်လှစ်ခဲ့သည်။
ဘူတာများ (1) ကလောမြို့ ၃၆၉ (18) အောင်ပန်း ၃၇၆ (ရထားလမ်းဆုံ) ရပ်စောက်မြို့နှင့် မိုးနဲမြို့သို့ (19) နန်းတွမ် ၃၈၀ (20) အင်းဝ ၃၈၄ ၁/၂ (21) ဘော်နင်းကုန်း ၃၈၉ (22) နန်းတိုင်း ၃၉၁ ၁/၂ (23) ဆောင်းဘွဲ့ - (24) သီရိ ၃၉၇ (25) နောင်ပွဲ - (26) တီကျစ် ၃၉၈ ၁/၂ (27) လှည်းကုန်း - (28) ဘုရားမဲ ၄၀၀ (29) သံတဲ ၄၀၄ (30) နောင်တရာ ၄၁၀ ၁/၂ (31) ဉာဏ်ပင် ၄၁၂ ၁/၄ (32) တကူမှို့ ၄၁၃ ၁/၂ (33) ထီယွန်း ၄၁၅ (34) သစ်ပင်ကြီး ၄၁၆ ၃/၄ (35) ဆောင်းဆီး ၄၁၈ (36) ပင်လောင်းဈေး - (37) ပင်လောင်းမြို့ ၄၂၄ ၁/၂ (38) ဝါးလီ ၄၂၈ ၁/၂ (39) ပင်ခွံ ၄၃၀ ၃/၄ (40) နန်းထာ - (41) ဆောင်းပြောင်း ၄၃၉ ၃/၄ (42) ကရား ၄၄၅ ၁/၂ (43) မယ်ဇလန် ၄၄၈ ၁/၄ (44) ကသည်း ၄၅၃ (45) ဖယ်ခုံ ၄၅၅ ၃/၄ (46) ခေါင်မှိုင်း ၄၆၃ ၁/၂ (47) မိုးဗြဲ ၄၆၇ ၁/၂ (48) ဝါးလီဆူပလိုင်း - (49) ဝိသဲသူ ၄၇၀ (50) နန်းမယ်ခုံ ၄၇၃ ၁/၄ (51) လွိုင်ကော်မြို့ ၄၇၈ ကိုးကား ကဏ္ဍ:မြန်မာနိုင်ငံရှိ ရထားလမ်းများ။
ကလော-ရပ်စောက် မီးရထားလမ်း သည် ၁၀၀၀ mm (3 ft 3 3⁄8 in) ဂေ့ချ်ရထားလမ်းဖြစ်ပြီး ရွှေညောင်မြို့ မှ တစ်ဆင့် ရပ်စောက်မြို့များသို့ ဖောက်လုပ်ထားသော လမ်းပိုင်းဖြစ်သည်။
ရထားလမ်း အရှည်သည် ၃၇.၅ မိုင်။
အများဆုံးကွေ့ဒီဂရီ ၁၂ဒီဂရီ၊ အများဆုံး ဆင်ခြေလျှော ၁:၄၀ ရှိသည်။
Railway lines in Eastern Myanmar သမိုင်းကြောင်း ၁၉၃၆ ခုနှစ်တွင် ရွှေညောင်မှ သီပေါအထိ (မန္တလေးမှ လားရှိုးလမ်း) လမ်းပိုင်းနှင့် ချိတ်ဆက်ဖောက်လုပ်ရန် ဗြိတိသျှတို့မှ စီစဉ်ခဲ့သည်။
ရထားလမ်းဖောက်လုပ်ခြင်းလုပ်ငန်းကို မြန်မာ့မီးရထားဝန်ထမ်း၊ ဗထူးမြို့တိုက်ခိုက်ရေးကျောင်း၊ စစ်ဦးစီးတက္ကသိုလ် အကြပ်သင်တန်းကျောင်း၊ ခလရ(၉၄)၊ ထောက်ပို့(၂၂)နှင့် တိုင်းဗဟို(၃)တို့၏ ကြီးကြပ်မှုဖြင့် စခန်း(၆)ခုခွဲ၍ ၁၉၉၀ခုနှစ် ဇွန်လ ၅ရက်မှ လုပ်ငန်းများ စတင်ဆောင်ရွက်ခဲ့ခြင်းဖြစ်သည်။
အဆိုပါလမ်းပိုင်းအတွက် ကျပ် ၆၄၀သိန်း ကုန်ကျခဲ့သည်။
ဘူတာများ (1) ကလောမြို့ ၃၆၉ (18) အောင်ပန်း ၃၇၆ (ရထားလမ်းဆုံ) လွိုင်ကော်သို့ ၄၇၈ (52) ကန်းနား ၃၈၄ ၃/၄ (53) ဟဲဟိုးမြို့ ၃၉၂ ၃/၄ Spiral railroad (54) ရွှေညောင် ၄၀၄ (ရထားလမ်းဆုံ) မိုးနဲသို့ (55) ဟတ်တယ်၄၀၇ ၁/၄ (56) တောင်နီ ၄၁၀ ၁/၂ (57) ရေပူ - (58) ကွန်းလုံ ၄၁၈ ၃/၄ (59) ဘန်းကန် - (60) ထီးကန် ၄၂၂ ၃/၄ (61) ပင်ပြစ် ၄၂၆ ၁/၄ (62) ရတနာပုံ ၄၃၀ ၁/၄ (63) ညောင်သုံးပင် - (64) ရေဖြူ ၄၃၅ ၁/၄ (65) ရပ်ဆောင်မြို့ ၄၄၁ ၁/၂ ကိုးကား ကဏ္ဍ:မြန်မာနိုင်ငံရှိ ရထားလမ်းများ။
ဦးတင်ဦးလွင်(၁၉၅၆ဖွား) သည် မြန်မာ့နိုင်ငံရေးသမား နှင့် သံအမတ်ကြီးဟောင်း ဖြစ်သည်။
သူသည် နိုင်ငံခြားရေးဝန်ကြီးဌာန ဒုဝန်ကြီးအဖြစ်လည်းကောင်း ၊နေပြည်တော်ကောင်စီနယ်မြေဥက္ကဋ္ဌ အဖြစ်လည်း တာဝန်ထမ်းဆောင်ခဲ့သူဖြစ်သည်။
လက်ရှိတွင် သာသနာရေးနှင့်ယဉ်ကျေးမှုဝန်ကြီးဌာန ဝန်ကြီး အဖြစ် တာဝန်ထမ်းဆောင်နေသည်။
ပညာရေး သူသည် စစ်တက္ကသိုလ် အပါတ်စဉ်(၁၉)ဆင်း ဖြစ်သည်။
ဗိုလ်ချုပ်မှူးကြီး မင်းအောင်လှိုင် နှင့် အပါတ်စဉ်တူသည်။
ကာကွယ်ရေးတက္ကသိုလ် မှ မဟာဘွဲ့လည်း ရရှိသည်။
သံအမတ်ကြီးဘဝ ဦးတင်ဦးလွင်သည် တပ်မတော်တွင် ဗိုလ်မှူးချုပ်အဆင့်အထိ နှစ်ပေါင်း ၃၀ကျော် တာဝန်ထမ်းဆောင်ရင်း အချိန်ကုန်ဆုံးခဲ့သည်။
ယင်းနောက် နိုင်ငံခြားရေးဝန်ကြီးဌာန သို့ ၂၀၀၄ နောက်ပိုင်းတွင် ပြောင်းရွှေ့လာကာ သီရိလင်္ကာနိုင်ငံ ဆိုင်ရာမြန်မာသံအမတ်ကြီး ၊တောင်အာဖရိကဆိုင်ရာ မြန်မာသံအမတ်ကြီး ၊စင်ကာပူနိုင်ငံဆိုင်ရာ သံအမတ်ကြီး အစရှိသည့် သံအမတ်ကြီးတာဝန်များထမ်းဆောင်သည်။
နိုင်ငံရေးဘဝ သူ့ကို သံအမတ်ကြီးအဖြစ် မှ နိုင်ငံခြားရေးဝန်ကြီးဌာန ၏ ဒုတိယဝန်ကြီး အဖြစ် ၂၀၁၃ ဩဂုတ် ၁၄ရက်တွင် ဦးသိန်းစိန် အစိုးရ က ခန့်အပ်ခံရသည်။
ထိုတာဝန်ကို ဦးသိန်းစိန် အစိုးရ သက်တမ်းပြည့် သည်အထိ တာဝန်ထမ်းဆောင်သည်။
ယင်းနောက် အထွေထွေရွေးကောက်ပွဲ ၂၀၁၅၊အထွေထွေရွေးကောက်ပွဲ ၂၀၂၀ တို့တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြုကာ ဝင်ပြိုင်သည်။
၂ကြိမ်စလုံးရွေးကောက်မခံရပေ။
ထိုကာလတစ်လျှောက်လုံး ပါတီတွင် ပါတီဗဟိုကော်မတီဝင်အဖြစ် ထမ်းဆောင်သည်။
အထူးသဖြင့် ပါတီ၏နိုင်ငံခြားရေးရာတွင် တာဝန်ယူရသည်။
ဝန်ကြီးဘဝ သူ့ကို စစ်အာဏာသိမ်းပြီး တစ်နှစ်ကျော်အကြာ နိုင်ငံတော်စီမံအုပ်ချုပ်ရေးကောင်စီက နေပြည်တော်ကောင်စီဥက္ကဋ္ဌ အဖြစ် တာဝန်ပေးသည်။
ယင်းနောက် ၂၀၂၃ ဩဂုတ် ၃ရက် တွင် သာသာနာရေးနှင့်ယဉ်ကျေးမှုဝန်ကြီးဌာန ပြည်ထောင်စုဝန်ကြီး အဖြစ်ခန့်အပ်သည်။
မိသားစုဘဝ အိမ်ထောင်သည်တစ်ဦးဖြစ်သည်။
ရွှေညောင်-မိုးနဲ မီးရထားလမ်း သည် ၁၀၀၀ mm (3 ft 3 3⁄8 in) ဂေ့ချ်ရထားလမ်းဖြစ်ပြီး ရွှေညောင်မြို့ မှ တစ်ဆင့် တောင်ကြီးမြို့ ၊ ဘန်းယဉ်နှင့် မိုးနဲမြို့များသို့ ဖောက်လုပ်ထားသော လမ်းပိုင်းဖြစ်သည်။
မိုးနဲမြို့မှ ကျိုင်းတုံမြို့အထိ ရထားလမ်း ဆက်လက်ဖောက်လုပ်ရန် လျာထားခဲ့သည်။
Railway lines in Eastern Myanmar | Shwenyaung – Kyaing Tong (Kengtung) (E24) သမိုင်းကြောင်း ၁၉၉၀ပြည်လွန်နှစ်များတွင် အစိုးရမှ သာစည်-ရွှေညောင် လမ်းပိုင်းနှင့် ရွှေညောင်-တောင်ကြီး၊ ဘန်ယဉ်-နမ့်ဆန်နှင့် နမ့်ဆန်-ကျိုင်းတုံ လမ်းပိုင်းများနှင့် ချိတ်ဆက်ဖောက်လုပ်ရန် အစီအစဉ်ရှိခဲ့သည်။
ရွှေညောင်နှင့် တောင်ကြီးသည် မြို့ချင်းနီးကပ်သော်များလည်း တောင်ကြီးသည် ရွှေညောင်အထက် မီတာ ၅၀၀ အမြင့် နီးပါးတွင် တည်ရှိနေကာ အခက်အခဲ ဖြစ်ခဲ့သည်။
အစပိုင်းတွင် လွန်းထိုးရထားလမ်းပုံစံများဖြင့် ချိတ်ဆက်ဖောက်လုပ်ရန် စီစဉ်ခဲ့သော်လည်း ရွှေညောင်မြို့မြောက်ဘက်မှ တစ်ဆင့် အေးသာယာအထိ တောင်စောင်းများကိုသာ အသုံးပြုရန် ဆုံးဖြတ်ခဲ့သည်။
ရွှေညောင်-တောင်ကြီး လမ်းပိုင်းအား ၁၉၉၇ခုနှစ် ဒီဇင်ဘာလ ၂၄ရက်နေ့တွင် ဖွင့်လှစ်နိုင်ခဲ့သည်။
ရထားလမ်းဖွင့်လှစ်ပြီး လူစီးရထားများပြေးဆွဲနိုင်ခဲ့သော်လည်း နောက်ပိုင်းရထားလမ်းအခြေအနေများကြောင့် ကုန်ရထားများသာ ပြေးဆွဲနိုင်ခဲ့သည်။
အဆိုပါ ရထားလမ်း ပြန်လည်ပြုပြင်များလုပ်ငန်းများကို ၂၀၂၂ခုနှစ်မှ စတင်လုပ်ဆောင်လာခဲ့ပြီး ထီသိမ်ရှိ ဒုတိယ ဘဝသံသရာရထားလမ်းလည်း အပါအဝင်ဖြစ်သည်။
ဒုတိယဝန်ကြီး ဦးအောင်မြိုင် ရွှေညောင် - တောင်ကြီး ရထားလမ်းပိုင်း စမ်းသပ်ပြေးဆွဲမှု၊ ပင်းပက် - နောင်ကား ရထားလမ်းသစ် ဖောက်လုပ်နေမှုနှင့် ဘူတာရုံများကြည့်ရှုစစ်ဆေး ရှမ်းပြည်နယ်တောင်ပိုင်း၊ မိုးနဲမြို့နှင့် ရှမ်းပြည်နယ်အရှေ့ပိုင်း၊ ကျိုင်းတုံမြို့ကို ဆက်သွယ်မည့် မိုးနဲ -ကျိုင်းတုံရထားလမ်း ဖောက်လုပ်ရေးစီမံကိန်း၏ ကျိုင်းတုံလမ်းပိုင်းမှ ရထားလမ်းအရှည် ( ၅.၆) မိုင်၊ သံလမ်းမိုင် (၆.၆) မိုင်ကို ၂၀၀၉ ခုနှစ်၊ ဧပြီလ (၄ )ရက်နေ့တွင် စတင်ဖောက်လုပ်ခဲ့ပြီး ၂၀၁၀ ခုနှစ် ဒီဇင်ဘာလ (၁၉) ရက်နေ့ တွင် ဖွင့်လှစ်ခဲ့ခြင်းဖြစ်သော်လည်း ရထားပြေးဆွဲနိုင်ခြင်း မရှိသဖြင့် မြန်မာ့မီးရထားလုပ်ငန်းက သံလမ်းများကို ပြန်လည်ဖယ်ရှားခဲ့ပြီး ယင်းသံလမ်းတစ် လျှောက် မြို့ပတ်လမ်းဖောက်လုပ်ရန် အတွက် ပို့ဆောင်ရေးနှင့် ဆက်သွယ်ရေးဝန်ကြီး ဦးသန့်စင်မောင်၏ ဖေဖော်ဝါရီလ (၂၃) ရက်နေ့ ကျိုင်းတုံခရီးစဉ်တွင် ခွင့်ပြုပေးခဲ့ကြောင်းသိရသည်။
ကျိုင်းတုံ ရထားလမ်းနှင့်ဘူတာရုံ စီမံကိန်းပျက်၍ မူလပိုင်ရှင်ထံပြန်ပေးမည့် မြေယာများကို ဌာနဆိုင်ရာများက တောင်းခံထား အဆိုပါလမ်းပိုင်းကို နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ၏ လမ်းညွှန်ချက်အရ ရထားပို့ဆောင်ရေးဝန်ကြီးဌာနက ၂၀၀၉ ခုနှစ်၊ ဧပြီလ (၄) ရက်နေ့တွင် စတင်ဖောက်လုပ်ခဲ့ပြီး ၂၀၁၀ ခုနှစ်၊ စက်တင်ဘာ (၁၉) ရက်နေ့တွင် စတင်ဖွင့်လှစ်ခဲ့သော်လည်း အသုံးပြုနိုင်ခြင်းမရှိဘဲ ပြန်လည်ဖျက်သိမ်းခဲ့ရခြင်းဖြစ်သည်။
ကျိုင်းတုံမြို့တွင် မြန်မာ့မီးရထားလုပ်ငန်းက ပြန်အပ်ထားသည့် ရထားလမ်းနေရာကို လျော်ကြေးပေးပြီး မြို့ရှောင်လမ်းဖေါက်မည် ဘူတာများ (54) ရွှေညောင်မြို့ ၄၀၄ (ရထားလမ်းဆုံ) လွိုင်ကော်သို့ ၄၄၁ ၁/၂ (66) အေးသာယာ 408 3/4 (67) ပေါမူ 413 1/2 (68) ထီသိမ် - (69) ရေထွက်ဦး - (70) တောင်ကြီးမြို့ 424 1/2 (71) ဖားပွန်း - (72) နောင်ကား - (73) ဟမ်းဆီး - (74) ကက္ကူ - (75) နောင်အယ် - (76) ဘန်းယဉ် 459 3/4 (77) လွယ်ဆမ်ဆစ် - (78) ဆိုက်ခေါင် - (79) လွယ်ပွတ် - (80) တောင်ကေး - (81) ပြင်သာယာ - (82) မီးရယ် - (83) ထိရိ - (84) ပွန်းချောင်း - (85) ပူရာစမ်း - (86) ထီပင် - (87) နမ့်ဟိတ် - (88) တောင်စိုင်း - (89) နောင်မို - (90) ဟွေ့ဆိုင် - (91) မိုင်းစိတ် - (92) ဟိုင်းနားလေး - (93) မလန်းခန်း - (94) အမှတ် ၉ ရွာ - (95) နမ့်စန် - (96) အမှတ် ၆ ရွာ - (97) နန်းကြုတ် - (98) ဟိုင်းဖတ် - (99) ဝမ်ရေး - (100) ပန်သူ - (101) နားခံ - (102) မိုးနဲမြို့ - ကိုးကား ကဏ္ဍ:မြန်မာနိုင်ငံရှိ ရထားလမ်းများ။